**Inger Nygaard Preus: Forelesning om feministisk etikk. November 2013.**

**I. Om feministisk etikk**

- Hva er ”feministisk etikk” – hovedmål – litt historikk.

**- Bakgrunn** for den feministiske kritikken: **Man mener at de tradisjonelle moralsystemene**

**(deontologi og utilitarisme) er ensidige, med mannlig slagside:**

**(1)** Idealet er at i etikken skal fornuften kontrollere følelsene – følelser vil forkludre den moralske avgjørelsen. **🡪 Feministisk etikk påpeker at følelser er en viktig del av en moralsk avgjørelse: omsorg og empati, varhet overfor andres reaksjoner, vekt på relasjoner til andre.**

**(2)** De tradisjonelle moralsystemene har et urealistisk bilde av den moralske, autonome aktør: **🡪 Feministisk etikk legger vekt på at et menneske bare kan bli en moralsk, autonom aktør i et sosialt samspill, i relasjoner med andre.**

**(3)** De spørsmålene som tas opp innenfor de tradisjonelle moralsystemene, er

preget av menns interesser, det menn mener er interessant, det som er viktig i menns verden, det som skjer i det offentlige rom.

**🡪 Feministisk etikk vil at etikken også skal omfatte de spørsmål som kvinner er opptatt av, feks det mellommenneskelige, relasjoner til andre.**

- Feminister mener at **filosofi og vitenskap trenger nye redskaper, dvs ord, begreper og metoder.**

- **Målet for feministisk tenkning**: ”påvise og eliminere kjønnsforskjeller og undervurdering av kvinner”

**- Strategier for å nå målet *(27)***

(1) Man må **utøve kritikk**, dvs avdekke og utfordre mannsorienterte skjevheter i det som skrives og tenkes i tradisjonell og samtidig hovedstrømsetikk.

(2) Man må ta opp **området for det offentlige og det private.**

(3) Man må utarbeide **moralske begreper, teorier og metodologier** som ivaretar de moralske perspektivene hos (ulike) kvinner.

(4) Man må anerkjenne **ulikheter mellom kvinner**.

**2. Carol Gilligan**

Fra Brabeck, Mary. Sammenligning Gilligans omsorgsetikk (Morality of Care) og Kohlbergs rettferdighetsetikk (Morality of Justice):

|  |  |  |
| --- | --- | --- |
|  | **Gilligan** | Kohlberg |
| **Det grunnleggende, moralske imperativ** | **Ikkevold / omsorg** | rettferdighet |
|  |  |  |
| **Komponenter i etikk** | **relasjoner** | individet |
|  | **ansvar for en selv og andre** | egne og andres rettigheter |
|  | **omsorg** | rimelighet (rettferdighet) |
|  | **harmoni** | gjensidighet |
|  | **medfølelse (compassion)** | respekt |
|  |  |  |
| **Moralske dilemmaer** | **Trusler mot harmoni og relasjoner** | Rettigheter i konflikt |
|  |  |  |
| **Det som bestemmer moralsk plikt** | **Relasjoner** | prinsipper |
|  |  |  |
| **Synet på selvet som moralsk aktør** | **Forbundet, tilknytning** | Separat (adskilt), individet |
|  |  |  |
| **Følelsers rolle** | **Motiverer omsorg, medfølelse** | Ingen rolle |
|  |  |  |

**- Fem grunner til at Gilligans omsorgsetikk er så viktig *(23-25*)**:

(1) Fikk frem spørsmålet: Er moralske begreper og metoder på en grunnleggende måte kjønnsbaserte eller kjønnsvridde?

(2) Bidro til den bevegelsen som lette efter alternativer til tradisjonell etikk,

(3) Fremhevet det personlige synspunktet,

(4) Forsvarte emosjonenes (følelsenes) rolle i det moralske liv,

(5) Bidro til den økende overbevisningen om at kvinner er mer relasjonelt orientert enn menn, og at menn er mer individualistiske enn kvinner.

**- Kritikk av omsorgsetikken** og Gilligans argumentasjon for en særskilt, kvinnelig moralsk orientering ***(26***)

(1) Den empiriske sammenhengen mellom kjønn og moralsk perspektiv var ikke entydig,

(2) Kvinners orientering mot omsorg og personlige relasjoner gjenspeilte kanskje den tradisjonelle kvinnerollen.

(3) Gilligans empiriske materiale er for spesielt og begrenset til én "type" kvinner, og tar ikke høyde for forskjeller mellom kvinner.

**3. Om autonomi**

**(1) moralsk autonomi**

- ordet ”autonomi”: av *autos* = selv, og *nomos* = lov

 – røtter til Kant

 ***28*:** ”en selvstendig person oppfører seg og lever sitt liv i samsvar med verdier og forpliktelser som i en eller annen viktig forstand er hennes egne.”

 ".... forestillingen om *å oppføre seg ifølge normer og idealer som man, gitt sin egen sosiale natur, har satt opp for seg selv som rettferdiggjorte moralske retningslinjer."* (Friedman 2008:30)

**(2) personlig autonomi**

 **”**selvbestemmelse i den helt generelle betydningen å velge hvordan man skal handle og leve sitt eget liv.”

**(3) En feministisk oppfatning av autonomi**:

***31:* Kjernebegrepet** i en feministisk oppfatning av moral er **moralsk selvbestemmelse**.

Dette omfatter **menneskelige relasjoner**, og viser at slike relasjoner er **relevante** for det å være selvstendig.

**Følelser** er like viktige som fornuft.

Det krever ikke en **upartiskhet** som er løsrevet fra det empiriske i en bestemt persons liv.

Dette kjernebegrepet vil også føre til at **kvinner** blir anerkjent som moralsk kompetente.

***32-33:*** Men kjernebegrepet utelukker ikke at noen har større forståelse og innsikt i hva som er moralsk riktig.